रांची लौटे हेमंत सोरेन, कहा- झारखंड में दिल्ली जैसी शिक्षा और स्वास्थ्य व्यवस्था पर करेंगे काम
Updated on: Jan 4, 2020, 1:23 PM IST
रांची लौटे हेमंत सोरेन, कहा- झारखंड में दिल्ली जैसी शिक्षा और स्वास्थ्य व्यवस्था पर करेंगे काम
Updated on: Jan 4, 2020, 1:23 PM IST
नई दिल्ली: झारखंड के मुख्यमंत्री हेमंत सोरेन दिल्ली से रांची के लिए रवाना हो गए हैं. मुख्यमंत्री पद की शपथ लेने के बाद शुक्रवार को वह पहली बार दिल्ली आए थे. उन्होंने राष्ट्रपति रामनाथ कोविंद, पूर्व राष्ट्रपति प्रणब मुखर्जी से शिष्टाचार मुलाकात की थी. सीएम ने शुक्रवार देर शाम दिल्ली के मुख्यमंत्री अरविंद केजरीवाल से भी मुलाकात की.
अरविंद केजरीवाल से मुलाकात
सीएम हेमंत सोरेन ने कहा कि सीएम अरविंद केजरीवाल ने दिल्ली में स्वास्थ्य, शिक्षा के क्षेत्र में अच्छा काम किया है. यहां स्वास्थ्य, शिक्षा के क्षेत्र में जो काम हुआ है उसको हम कुछ झारखंड में भी लागू करना चाहते हैं. उन्होंने बताया कि इस संदर्भ में केजरीवाल से मुलाकात हुई थी और आने वाले विधानसभा चुनाव के लिए उनको शुभकामनाएं भी दी है.
ये भी पढ़ें- सर्दी का सितम: रात 10 बजे हजारीबाग मेडिकल कॉलेज हॉस्पिटल से ग्राउंड रिपोर्ट
'पीएम मोदी से मिलकर बातचीत करेंगे'
हेमंत सोरेन ने कहा कि राष्ट्रपति संविधान के सर्वे सर्वा हैं, हमारा हाउस अच्छा से चले उसके लिए उनसे हमने आशीर्वाद लिया है. उन्होंने कहा कि वह जल्द दिल्ली आएं 00001952 े और पीएम मोदी से मिलकर बातचीत करेंगे कि झारखंड को कैसे और आगे बढ़ाना है.
ये भी पढ़ें- अवैध संबंध के शक में ग्रामीणों का फूटा गुस्सा, महिला और युवक को पेड़ से बांधकर पीटा
संथाल परगना के दौरे पर जाएंगे
हेमंत सोरेन ने कहा कि आज वह झारखंड पहुंचने के बाद संथाल परगना के दौरे पर जाएंगे. उन्होंने कहा कि चुनावी नतीजे आने के बाद वह संथाल परगना के दौरे पर नहीं जा पाए थे, अब जाएंगे और जनता को धन्यवाद भी देंगे. क्योंकि प्रदर्शन महागठबंधन का अच्छा रहा है, कार्यकर्ताओं से मिलेंगे, जनता की समस्याओं को भी सुनेंगे.
'सीएए का अच्छे से अध्ययन करेंगे'
वहीं, सीएएए के खिलाफ मोर्चा बनाने की कोशिश तेज हो गई है. केरल के मुख्यमंत्री पीनाराई विजयन ने झारखंड के मुख्यमंत्री हेमंत सोरेन सहित 11 राज्यों के मुख्यमंत्रियों को चिट्ठी लिखी है. इसमें उन्होंने धर्मनिरपेक्षता और लोकतंत्र को बचाने की बात कही है. इस पर हेमंत सोरेन ने कहा कि सीएए का अच्छे से अध्ययन करेंगे, उनकी चिट्ठी को वे पढ़ेंगे, उसके बाद निर्णय करेंगे कि सीएए पर क्या करना है.
ये भी पढ़ें- सीआरपीएफ-पुलिस विवाद के बीच CRPF आईजी ने संभाला पदभार, कहा- नहीं है कोई विवाद
पीएम से नहीं हो पाई मुलाकात
बता दें हेमंत सोरेन चुनावी नतीजों के बाद दो बार दिल्ली आ चुके हैं. लेकिन प्रधानमंत्री से उनकी मुलाकात नहीं हो पाई है. क्योंकि प्रधानमंत्री अभी व्यस्त चल चल रहे हैं, दोनों बार हेमंत सोरेन ने पीएम से मिलने के लिए समय मांगा था.
hin_Deva eng_Latn hin_Deva eng_Latn hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva